*Приложение № 1*

**Технически изисквания към**

**поръчка с предмет:** „Изграждане на инфраструктура и осигуряване на интеграционна платформа за автоматична проверка за данъчно задължение върху превозните средства при извършване на периодични прегледи на ППС, осигуряване на еднозначно идентифициране на хартиени документи за платен данък върху превозните средства и предоставяне на идентификационен защитен стикер.“

**1. Цел**

Изпълнителят следва да осигури интеграционна платформа позволяваща проверка за данъчно задължение върху превозното средство по време на извършването на периодичния преглед на ППС, съгл. изискванията на чл. 60, ал. 6 от Закона за местните данъци и такси и НАРЕДБА № Н-32 от 16.12.2011 г. за периодичните прегледи за проверка на техническата изправност на пътните превозни средства, като осигурява и необходимите за това технически средства и инфраструктура, както и тяхната поддръжка, издадена от министъра на транспорта, информационните технологии и съобщенията, обн., ДВ, бр. 104 от 27.12.2011 г., в сила от 1.01.2012 г., изм. и доп., бр. 99 от 14.12.2012 г. Предвижда се да бъде осигурена на техническа възможност за извършване на проверка по електронен път на дължимостта на данъка върху превозните средства от контролно-техническите пунктове за извършване на периодични прегледи за техническа изправност на ППС.

**Функционални характеристики на интеграционната платформа:**

Интеграционната платформа трябва да отговаря на следните функционални характеристики:

* Извършване на проверка за наличие на дължим данък да се осъществява чрез свързване на информационните системи на общините и на ИА „АА“, посредством интеграционната платформа предмет на тази поръчка,
* Проверката за данъчно задължение върху превозното средство по време на извършването на периодичния преглед на ППС от контролно-техническите пунктове за извършване на периодични прегледи за техническа изправност на ППС трябва да се осъществява по един или повече от следните параметри:
  1. Регистрационен номер
  2. ЕГН/ ЕИК
  3. Област – задължителен параметър

При повече от един параметър за търсене резултатите се филтрират по избраните параметри.

Пример:

1. Регистрационен номер = Х1111ХХ

2. ЕГН/ ЕИК = 111111111

Примерно запитване ще върне резултат за автомобил с номер Х1111ХХ и собственост на лице с ЕГН/ ЕИК 111111111

Възможни резултати:

* 1. Не е намерено лице с търсеното ЕГН/ЕИК.
  2. Не е намерено ППС с търсения регистрационен номер.
  3. Липса на задължение на лице с търсеното ЕГН/ЕИК и търсения регистрационен номер на ППС.
  4. Списък от задължения (неплатени вноски) на търсеното лице с ЕГН/ЕИК и търсения регистрационен номер на ППС.

Минимална информация относно задължението:

* + уникален номер на задължението (вноската);
  + ЕГН, БУЛСТАТ или ЛНЧ;
  + пореден номер на вноската за конкретен данъчен период;
  + лихва по вноската;
  + код за вид на задължението;
  + партиден номер, по който е задължението;
  + регистрационен номер на превозно средство;
  + остатък за плащане от сумата по конкретната вноска.
  + данъчен период (година);
  + краен срок за безлихвено плащане на вноската;
* След въвеждане на посочените по-горе параметри в системата на контролно техническите пунктове, оторизирани от ИА „АА“ лица да извършват прегледи за проверка на техническата изправност на пътните превозни средства, при издължен данък върху превозните средства, интеграционната платформата да връща резултат еквивалентен на "Прегледът може да продължи";
* Интеграционната платформа за автоматична проверка за данъчно задължение върху превозните средства да проверява дължимостта за предходната година/периоди.
* За освободените, съгласно ЗМДТ, лица от данък върху превозните средства интеграционната платформата да връща резултат еквивалентен на съобщението "Прегледът може да продължи".

Интеграционната платформа е необходимо да осигурява автоматична проверка за данъчни задължения. Същите се идентифицират по регистрация на превозно средство в община и област на Република България, съгласно списък посочен в края на Приложение 1.

Проверката за данъчно задължение върху превозното средство се осъществява, когато е предоставен технически съвместим с интеграционната платформа на информационната система достъп до базата с данни за данъци от съответната община в рамките на съответната област.

Когато при проверката не са установени данни, че собственика е заплатил данъка върху превозното средство, да осигурява възможност за еднозначно идентифициране на документите, доказващи заплащането на данъка, предоставени от лицето, представило превозното средство на преглед.

Изпълнителят следва да осигури отпечатване и периодична доставка на стикери с уникален идентификационен номер, което да позволи еднозначно разпознаване от интеграционната платформа за данъчно задължение на конкретното ППС от съответната община в рамките на съответната област.

Изпълнителят е необходимо да осигури възможност на общините в страната да заявяват по електронен път необходимия за дейността им брой стикери за платен данък на ППС, протоколи и контролни документи. Изпълнителят пакетира заявените материали и ги предоставя на съответния областен център за предаване до съответните общини; отчита по електронен път на Възложителя броя стикери, протоколи и други документи. Заплащането им се извършва от общините.

Изпълнителят е необходимо да осигури възможност след предаване на заявените стикери на общините и използването им, еднозначно да се разпознава по уникален идентификационен номер, вграден в стикера, дали съответното ППС е с платен данък.

**2. Обхват**

Изградената инфраструктура трябва да предостави възможност за:

* автоматизирана проверка за дължим данък върху превозното средство по време на извършването на периодичния преглед на ППС**.**
* възможност за еднозначно идентифициране на хартиените документи за платен данък върху превозните средства.
* доставка на идентификационен защитен стикер с вграден уникален идентификационен номер.
* надеждно съхранение на данните;
* поддръжка на изградената инфраструктура;
* ефективен контрол от страна на компетентните органи.

Услугата: Изграждане на инфраструктура и осигуряване на интеграционна платформа във връзка с автоматична проверка за данъчно задължение върху превозните средства при извършването на периодичния преглед на ППС, както и възможност за еднозначно идентифициране на хартиените документи за платен данък върху превозните средства и предоставяне на разпознаваеми от нея идентификационни защитени стикери с вграден уникален идентификационен номер, се извършва в срок от пет години, считано от подписване на договора.

**3. Наличност**

Изградената инфраструктура и интеграционна платформа трябва да работи седем дни в седмицата, двадесет и четири часа в денонощието.

**4. Технически изисквания**

Участникът следва да представи конкретно техническо решение за интеграционна платформа във връзка с автоматична проверка за данъчно задължение върху превозните средства при извършването на периодичния преглед на ППС, както и възможност за еднозначно идентифициране на хартиените документи за платени данък върху превозните средства и да предоставя необходимите за това технически средства и инфраструктура.

Участникът следва да представи сертификат за качество 9001:2008 в областта на информационните технологии и 27001:2005 в областта на информационните технологии.

**Изисквания за достъпност и потребителски интерфейс**

Интеграционната платформа да предоставя дружелюбен, интуитивен интерфейс, лесен за усвояване и използване от потребителите. Интерфейсът да е оптимизиран от гледна точка на лекота и време за въвеждане на необходимата информация.

За диалозите трябва да се използват потребителски бутони с унифициран размер и лесни за разбиране текстове в еднакъв стил.

Полета, опции от менютата, командни бутони и други визуални контроли, които не са разрешени конкретно за влезлия в системата потребител, не трябва да са достъпни за този потребител – същите трябва да са деактивирани (оцветени в сиво) или изобщо да не се показват.

При въвеждане на информация от страна на потребител, да се контролира нейната вярност и цялостност. При наличие на грешно въведена или непълна информация да се извеждат съответните подканващи съобщения.

Да има възможност за автоматично визуализиране при последващо въвеждане на вече въведена информация.

Термините и различните етикети към визуалните контроли по отношение на екранните форми и справките се съгласуват с Възложителя на поръчката.

Да се предостави помощно (по възможност контекстно) меню.

Формите и компонентите в интерфейса да бъдат изградени със средства, които позволяват автоматично оразмеряване спрямо различните резолюции на потребителския екран.

**Изисквания към връзката с външни услуги и приложения**

Интеграционната платформа да предоставя приложен интерфейс за лесна комуникация с външни услуги и приложения. Да позволява средства за бързо дефиниране на необходимите интерфейси за връзка с други системи, като използва наложили се стандарти за обмен на информация.

Интеграционната платформа да предоставя възможност за единна автентикация и управление на потребителите.

**Изисквания към технологичната платформа**

Използваната софтуерна платформа за реализация на потребителски интерфейси, бизнес логика и съхранение на информация, трябва да предоставя следните минимални възможности:

* поддръжка на утвърдени в индустрията езици за програмиране, достъпни и използвани от голям брой софтуерни разработчици в страната;
* интеграция с популярни и световно утвърдени среди за разработка на приложения;
* изграждане на многослойни архитектури с ясно разграничение на функциите и задачите на отделните слоеве;
* използване на утвърдени стандарти за достъп до данните;
* поддръжка на скалируемост, чрез осигуряване на работоспособност на приложението и база данни, без да се налага тяхната преработка при увеличаване на конкурентно използващите ги потребители и обеми информация.

**Нефункционални изисквания**

* Да съответства на изискванията за сигурност на информационните системи съгласно Наредба за общите изисквания за оперативна съвместимост и информационна сигурност.
* Да отговаря на изискванията на нормативните документи за електронен обмен на информация.

**Изисквания за устойчивост**

* Всички данни в интеграционната платформада запазват целостта си при всякакви обстоятелства.
* Да се гарантира невъзможността от загуба на данни и работоспособност на софтуерната платформа, чрез използване на подходящи технологични решения.

Да се създадат системни и организационни процедури, които да минимизират вероятността от неоторизиран достъп, като се осигури:

* Следене на достъпа на потребителите на интеграционната платформа до отделните модули и компоненти, както и до извършваните от тяхна страна действия и манипулации върху данни.
* Регистри за одит, които трябва да съдържат минимум следните данни: дата и час на влизане в системата, време на работа, данни за потребителя, IPадрес на машината, вид на елементарните операции и препратки към извършени промени.
* Интеграционната платформа трябва да осигури възможност за архивиране на регистъра за одит чрез експорт на данни за определен период, който може да бъде конфигуриран от системния администратор.
* Да се осигурява възможност за проследяване на действия на отделния потребител по различни критерии. Събитията трябва да се класифицират по критерии – успешни, неуспешни, грешки и др.
* Използване на пароли за потребителите, които да са съобразени с внедрените политики за сигурност (сложност на парола, изтичане на парола, криптиране на пароли) при използване на самостоятелна система за оторизация.
* Създаване на йерархичен достъп до интеграционната платформа чрез въвеждане на потребителски групи и свързването им с правила за достъп, в зависимост от различната функционалност, която ще изпълняват:
* Администратори;
* Регистрирани потребители;

**Изисквания към програмните средства**

* Да се използват програмни средства, които да позволяват лесна интеграция.
* Да се изпълни като се осигури платформена-независимост.
* Да се предостави възможност за лесно добавяне на нови модули или друг тип функционални разширения.

**5. Други изисквания към разработката**

Изпълнителят трябва да гарантира, че разработената инфраструктура няма дефекти, произтичащи от дизайна, реализацията, внедряването или други елементи на процеса за разработка.

Списък на регистрационните серии по градове:

|  |  |
| --- | --- |
| **Област** | **Серия** |
| [Стара Загора](http://bg.wikipedia.org/wiki/Област_Стара_Загора) | **СТ** |
| [Силистра](http://bg.wikipedia.org/wiki/Област_Силистра) | **СС** |
| [София-столица](http://bg.wikipedia.org/wiki/Област_София) | **С, СА, СВ** |
| [Варна](http://bg.wikipedia.org/wiki/Област_Варна) | **В** |
| [Бургас](http://bg.wikipedia.org/wiki/Област_Бургас) | **А** |
| [Добрич](http://bg.wikipedia.org/wiki/Област_Добрич) | **ТХ** |
| [Габрово](http://bg.wikipedia.org/wiki/Област_Габрово) | **ЕВ** |
| [Разград](http://bg.wikipedia.org/wiki/Област_Разград) | **PP** |
| [Видин](http://bg.wikipedia.org/wiki/Област_Видин) | **ВН** |
| [Враца](http://bg.wikipedia.org/wiki/Област_Враца) | **ВР** |
| [Велико Търново](http://bg.wikipedia.org/wiki/Област_Велико_Търново) | **ВТ** |
| [Благоевград](http://bg.wikipedia.org/wiki/Област_Благоевград) | **Е** |
| [Плевен](http://bg.wikipedia.org/wiki/Област_Плевен) | **ЕН** |
| [Кърджали](http://bg.wikipedia.org/wiki/Област_Кърджали) | **К** |
| [Кюстендил](http://bg.wikipedia.org/wiki/Област_Кюстендил) | **КН** |
| [Монтана](http://bg.wikipedia.org/wiki/Област_Монтана) | **М** |
| [Шумен](http://bg.wikipedia.org/wiki/Област_Шумен) | **Н** |
| [Ловеч](http://bg.wikipedia.org/wiki/Област_Ловеч) | **ОВ** |
| [Русе](http://bg.wikipedia.org/wiki/Област_Русе) | **Р** |
| [Пазарджик](http://bg.wikipedia.org/wiki/Област_Пазарджик) | **РА** |
| [Пловдив](http://bg.wikipedia.org/wiki/Област_Пловдив) | **РВ** |
| [Перник](http://bg.wikipedia.org/wiki/Област_Перник) | **РК** |
| [Смолян](http://bg.wikipedia.org/wiki/Област_Смолян) | **СМ** |
| [Сливен](http://bg.wikipedia.org/wiki/Област_Сливен) | **СН** |
| [София-област](http://bg.wikipedia.org/wiki/Софийска_област) | **СО** |
| [Търговище](http://bg.wikipedia.org/wiki/Област_Търговище) | **Т** |
| [Ямбол](http://bg.wikipedia.org/wiki/Област_Ямбол) | **У** |
| [Хасково](http://bg.wikipedia.org/wiki/Област_Хасково) | **Х** |